[{"text_idx": "#000000", "text": "Opengela proiektuaren oinarria hiri-berroneratzea da, eta, zehazki, eraikinak birgaitzea. Txontan, Eibarren, eta Otxarkoagan, Bilbon, lanak aurrera doaz programara gehitu diren komunitateetan. Lehen lanak abian dira, pandemiak prozesua zaildu duen arren."}, {"text_idx": "#000001", "text": "Otxarkoagan, proiektuak 16 atari eta 240 etxebizitza hartzen ditu, eta lanak aurrera doaz 108 etxebizitza hartzen dituzten 5 ataritan: Txotena 18, 20, 22 eta 24, eta Larrakoetxe 1."}, {"text_idx": "#000002", "text": "Txotena kalean, lanak martxan daude, aldamioak ikusten baitira. Baina, horrez gain, era guztietako zeregin espezializatuak garatzen ari dira: instalazio termikoak eta energia berriztagarriak, itxitura termikoak..."}, {"text_idx": "#000003", "text": "Bulegoaren eta auzotarren arteko harremana etengabea da, obrekin edo leihoak aldatzearekin lotutako kontsulta mota guztiekin."}, {"text_idx": "#000004", "text": "Larrakoetxe 1en egikaritze-proiektua amaitu da. Bertan, auzoko bulegoak parte hartu du obraren pleguak berrikusten, eskaintzak ebaluatzen eta obra gauzatzeko eraikuntza-enpresa hautatzen.Iazko ekainean, Txontan, bulegoak auzotarrekiko harremana berrezarri zuen, pandemiaren ondorioz hartu behar diren segurtasun neurri zorrotzak betez. Eta lanak aurrea doaz."}, {"text_idx": "#000005", "text": "Guztira, Opengela proiektuak 17 ataritako 221 etxebizitzatan du eragina. Eraikinik aurreratuenak Txonta 36, 38 eta 40 dira, baita Txonta 2 ere, 67 etxebizitza guztira, eta dagoeneko lanen amaiera bideratzen ari dira. Txonta 3n lanak hasi dira eta urtebeteko epean amaitzea espero da."}, {"text_idx": "#000006", "text": "Egitasmo honek Europar Batasunaren Horizon 2020 ikerketa eta berrikuntza programaren dirulaguntza jaso du, zbk. 846707 dirulaguntza-hitzarmenaren arabera"}, {"text_idx": "#000008", "text": "Helbidea: Txonta kalea, 3, beheko solairua (Eibar)"}]